Anna Kendrick
<s>Anna Kendrick (Portland, Maine, 9. kolovoza 1985.), američka je glumica i pjevačica.</s><s>Nominirana je za Oscara za najbolju sporednu glumicu u ulozi Natalie Keener u filmu Ni na nebu, ni na zemlji (2009.) u kojem glavnu ulogu ima slavni George Clooney.</s><s>Zapaženu ulogu imala je i u Sumrak sagi kao Jessica Stanley.</s><s>U glazbenoj komediji Na putu do zvijezda (2012.) izvodi pjesmu When I'm gone, pritom ritmično udarajući po čaši.</s><s>Ta izvedba postala je planetarno popularna, snimljen je i video spot, a društvene mreže preplavljene su amaterskim snimkama obožavatelja koji izvode tu pjesmu.</s>

<s>Životopis</s>

<s>Karijera
Glumom se počela baviti još kao dijete, u čemu je imala veliku potporu roditelja, posebno oca.</s><s>Imala je 5 godina (1991.) kada je glumila siroče Tessie u predstavi Annie u svom rodnom Portlandu.</s><s>Sa 10 godina zajedno s bratom putuje u New York na audicije.</s><s>Prvu zapaženu ulogu imala je 1998., u dobi od 12 godina, na Broadwayu kao Dinah u mjuziklu High Society.</s><s>Nominirana je za nagradu Tony kao najbolja glumica u mjuziklu.</s><s>Ušla je u povijest kao treća najmlađa ikada nominirana za tu nagradu (ispred nje su Frankie Michaels i Daisy Eagen).</s>

<s>Prvu filmsku ulogu imala je kao Fritzi Wagner u glazbenoj komediji Camp 2003. godine.</s><s>Nakon toga, 2007. je nastupila u filmu Raketna znanost kao Ginny Ryerson.</s><s>Ta uloga promijenila joj je karijeru: primjetila ju je Catherine Hardwicke, redateljica prva dva filma Sumrak sage, što joj je otvorilo put prema ulozi Jessice Stanley.</s><s>No primjetio ju je i Jason Reitman, redatelj filma Ni na nebu, ni na zemlji, koji je pisao ulogu Natalie Keener imajući na pameti upravo Annu Kendrick.</s>

<s>Nakon Sumraka (2008.) dobiva svoju prvu glavnu ulogu u filmu Elsewhere (2009.) glumeći djevojku čija najbolja prijateljica nestane.</s><s>Pjevačko i kazališno iskustvo koristilo joj je u filmu The Marc Pease Experience (2009.), nakon čega se pojavljuje u nastavku Sumrak sage Mladi mjesec (2009.).</s><s>Kritičari tvrde da, iako je imala malu ulogu, doslovno je ukrala scene i prošla vrlo zapaženo..</s><s>Vrhunac dotadašnje karijere je nominacija za Oscara (82. dodjela Oscara, 2010.) za najbolju žensku sporednu ulogu u filmu Ni na nebu, ni na zemlji (2009.) u kojem je u glavnoj ulozi George Clooney.</s><s>Reprizirala je ulogu Jessice Stanley i u trećem filmu popularne Sumrak sage, Pomrčina (2010.).</s><s>Scena u kojoj drži govor povodom mature nije dio knjige nego je napisana za ulogu koju tumači Kendrick.</s><s>U filmu Scott Pilgrim vs. the World (2010.) našla se u ulozi Stacey Pilgrim, sestre glavnog lika.</s><s>Zapaženu ulogu imala je i u drami 50/50 (2011.), nakon koje se ponovno našla u ulozi Jessice Stanley u četvrtom nastavku Sumrak sage, Praskozorje 1. dio.</s><s>To je bio ujedno i njen posljednji nastup u Sumrak sagi, jer u zadnjem filmu njen lik nema niti jednu scenu.</s>

<s>Vrlo plodna godina karijere bila je 2012.</s><s>U romantičnoj drami Što očekujete kad iščekujete glumi Rosie, a zatim posuđuje glas liku Courtney u animiranom filmu ParaNorman.</s><s>U policijskom filmu Posljednja patrola našla se u ulozi supruge policajca.</s><s>Godinu je obilježila hvaljena glazbena komedija Na putu do zvijezda, u kojoj ima glavnu ulogu kao Beca Mitchell, buntovna studentica koja na fakultetu otkrije svoj pjevački talent i nastupa zajedno sa ženskom a capella grupom, te izvode mashup brojnih poznatih pjesama.</s><s>Upravo je Anna Kendrick bila prvi izbor za ulogu.</s><s>U filmu izvodi staru pjesmu When I'm Gone udarajući ritam po čaši.</s><s>Pjesma je postala hit, poznatija pod imenom Cups ili Pitch Perfect's When I'm Gone, a društvene mreže prepune su video zapisa obožavatelja koji izvode istu stvar.</s><s>Na Billboard Hot 100 listi popela se do šestog mjesta.</s><s>Kasnije je snimljen i vrlo popularan video spot.</s><s>Glazbeni zapis filma također je doživio veliki uspjeh, došavši u vrh ljestvice Billboard 200.</s><s>Nakon toga još se pojavljuje u manjoj, sporednoj ulozi, u filmu Roberta Redforda Pravilo šutnje kao FBI agentica.</s><s>Suradnja s Redfordom za Kendrick je bila velika čast, budući da je njena majka obožavateljica, a predstavljalo je to i novi iskorak u karijeri.</s>

<s>Drinking Buddies (2013.) je film kojeg je obilježilo mnogo improvizacije, dijalozi na određenu temu bez unaprijed zadanog teksta.</s><s>Prema vlastitom priznanju to je bio izazov s kakvim se još nije susrela, iako je bilo improvizacije i u filmu Posljednja patrola.</s><s>Zatim se pojavljuje u ulozi Lindsey Lewis u neuspjeloj komediji Rapture-Palooza (2013.) koja ismijava događaje iz Otkrivenja, i koja je primila uglavnom miješane i negativne kritike.</s>

<s>Iako se u prvom redu bavi glumom, krajem 2013. godine imala je zapažene pjevačke nastupe na nekim manifestacijama, poput Christmas in Washington gdje je pjevala „Have Yourself a Merry Little Christmas“ i „Silent Night“, i Kennedy Center Honors gdje je u čast Shirley MacLaine izvodila „It's Not Where You Start, It's Where You Finish“ iz Broadwayskog mjuzikla Seesaw (hrv. Klackalica), a zatim zajedno sa drugim zvijezdama (Sutton Foster, Patina Miller, Karen Olivo) izvela „Lord Help Us, We Love Her“.</s><s>Na Sundance Film Festivalu 2014. imala je premijeru čak tri filma: crna komedija The Voices, horor s elementima komedije Life After Beth i komedija Happy Christmas.</s>

<s>Očekuju se komedija Get a Job, filmska adaptacija mjuzikla The Last 5 Years, zatim drama Cake sa Jennifer Aniston u glavnoj ulozi.</s><s>U glazbenom filmu Into the Woods pojavit će se u ulozi Pepeljuge.</s><s>Za 2015. najavljena je premijera nastavka glazbene komedije, Na putu do zvijezda 2. Iščekuje se i film The Hollars.</s><s>U glazbenom animiranom filmu pod radnim naslovom Trolls, posudit će glas princezi Poppy.</s><s>Potvrđeno je i da će glumiti u filmu Mr. Right sa Samom Rockwellom.</s>

<s>Privatni život
Anna Kendrick rođena je i odrasla u Portlandu, u američkoj saveznoj državi Maine.</s><s>Ima engleske, irske i škotske korijene.</s><s>Otac je bio nastavnik povijesti, a majka računovođa, no kasnije je i otac prešao u financije.</s><s>Ima starijeg brata, Michael Cooke Kendrick, s kojim je kao mala putovala u New York na audicije.</s><s>Roditelji su se razveli kada je Anna imala 15 godina.</s>

<s>Filmografija</s>

<s>Film</s>

<s>Televizija</s>

<s>Kazalište</s>

<s>Glazbeni video spot</s>

<s>Mreža</s>

<s>Diskografija</s>

<s>Singlovi</s>

<s>Ostalo</s>

<s>Izvori</s>

<s>Vanjske poveznice</s>

<s>Sestrinski projekti</s>

<s>Mrežna sjedišta
 Anna Kendrick na Twitteru
 Anna Kendrick na Instagramu
 Anna Kendrick na IMDb</s>

<s>Američke filmske glumice
Američke teatarske glumice
Američke pjevačice
Authority control</s>

